Diari Oficial de la Generalitat Valenciana


Sumari del DOGV 1534, del 03-05-1991 (1991/820983)

RESOLUCIÓ de 26 de febrer de 1991, del Conseller d'Obres Públiques, Urbanisme i Transports, per la qual s'aprova definitivament la modificació del Pla General d'Ordenació Urbana d'Elda núm. 3/89 consistent en el canvi de la classificació del sol en el paratge Ciutat Esportiva.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1534

Data del DOGV
:   03-05-1991

Secció del DOGV
:   ALTRES DISPOSICIONS

Número del document
:   1991/820983


Data del document
:   26-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 26 de febrer, del Conseller d'Obres Públiques, Urbanisme i Transports, per la qual s'aprova definitivament la modificació del Pla General d'Ordenació Urbana d'Elda núm. 3/89, consistent en el canvi de la classificació del sòl en el paratge Ciutat Esportiva.  
Vist l'expedient de modificacions del Pla General d'Ordenació Urbana d'Elda, números 1/89, 2/89, 3/89, 4/89, 5/89 i 6/89.  
Vist que l'expedient fou aprovat inicialment pel ple de l'ajuntament en data 30 de març de 1989.  
Vist que l'acord esmentat fou sotmès a informació pública durant un mes i es va publicar en el diari «La Verdad» el 20 d'abril de 1989, en el BOP de 27 d'abril de 1989, i en el BOE de 18 de gener de 1990 sense que s'hi hagen presentat al·legacions.  
Vist que l'ajuntament aprovà provisionalment l?expedient en sessió plenària de 15 de juny de 1990.  
Vist que amb data 24 d'octubre de 1990 la Diputació Provincial d'Alacant emeté un informe favorable sobre l?expedient.  
Vist que la Comissió Territorial d'Urbanisme d'Alacant, en sessió de 29 de gener de 1991 acordà, pel que fa a la modificació 1/89, emetre un informe desfavorable sobre aquest expedient pel que fa a les modificacions del títol VI «Zones de sòl no urbanitzable. Normes específiques», i emetre un informe favorable sobre la modificació del títol VII «Normes generals d'ús».  
Pel que fa a la modificació 2/89: modificació en la classificació del sòl en el paratge el Chorrillo, i la 3/89: modificació del sòl en el paratge Ciutat Esportiva, la Comissió Territorial d'Urbanisme emeté informes favorables sobre els expedients.  
Pel que fa a les modificacions 4/89: ajustament d'alineacions a l'av. Ribera, 5/89: canvi de classificació del sòl a la zona Alt del Pi, i 6/89: formació de vial de servei al costat del pont del Centre Excursionista, la Comissió Territorial d'Urbanisme acordà emetre un informe favorable, tot i que ja que es produeix una zonificació diferent i un ús urbanístic dels espais lliures i zones verdes, haurà de tramitar-se segons el que preveu l'article 50 de la Llei del Sòl.  
Atès que pel que fa a la modificació núm. 1/89 no es pot admetre la proposta de modificació de l'article 4t. del capítol I (Disposicions generals) ja que l'eliminació de la parcel·la mínima que es planteja incompleix el que disposa l'article 36 c) 1r. del reglament de planejament que exigeix la fixació de la parcel·la mínima a l?efecte de definir el concepte de nucli de població.  
Valorant-se, d'altra banda, convenient suggerir a l'ajuntament la revisió de l'article ja que comporta una parcel·la mínima de 2.000 m2 en alguns supòsits d'adquisició de parcel·les o tramitació d'expedients amb anterioritat a l'aprovació inicial del Pla General Municipal, que es considera insuficient amb caràcter general a l?efecte de preservar aquesta classe de sòl del procés urbanitzador. Aquesta norma, pel seu llarg període de vigència, ha esdevingut innecessària, si la justificació d'aquesta era evitar conflictes derivats de la substitució d'una normativa més permissiva (anterior al Pla General) per la vigent, més restrictiva i preservadora d'aquest sòl.  
Atès que no es considera admissible la modificació proposada de l'article 4t. del capítol 2 (Sòl no urbanitzable protegit d'interès paisatgístic) ja que qualsevol activitat o edificació que es vulga realitzar en sòl no urbanitzable al marge de les legalment permeses hauran de ser objecte del tràmit previst en l'article 43.3 de la Llei del Sòl i 44.2 del reglament de gestió urbanística i no pot dependre del judici de l'ajuntament la consideració de la importància dels moviments de terra o del tipus d'edificació que altere el paisatge a l'efecte de definir usos incompatibles.  
Atés que en la modificació dels articles 5x) i f) del capítol 2, 4c), del capítol 3 (Sòl urbanitzable agrícola d'us intensiu) i 4.b) del Capítol 5 (Arees susceptibles de pla especial de millora del medi rural). La proposta efectuada no és tècnicament admissible ja que en desglossar l?edificabilitat principal de la secundària resulta aquesta última excessiva per a l?ús a què es destina.  
Atés que en la modificació dels articles 5.h) del capítol 2, 4.f), del capítol 3 i 4.f), del capítol 4 es proposa en tots ells una definició del nucli de població (2, 4 i 3 habitatges/ha, respectivament) que resulta menys restrictiva que la indicada per al sòl urbanitzable no programat (distància entre edificacions igual o major a 100 metres), sense que s'aporten raons que justifiquen el tracte més permissiu que per al sòl no urbanitzable es proposa.  
Atés que la modificació proposada pel que fa a l'article 2 del capítol 3 on es concreten els usos incompatibles en el sòl no urbanitzable agrícola i ús intensiu per remissió al capítol 5 (són compatibles els usos residencials, comercial almenys, esportiu, recreatiu i cultural) sembla admissible, sempre que es justifique en cada cas concret la utilitat pública o l?interés i la necessitat del seu emplaçament en el medi rural  
Atés que a la modificació de l'article 4 e) del capítol 5, atés que la parcel·la mínima a les àrees susceptibles de pla especial de millora del medi rural és de 10.000 m2, quedarà prohibida, entre altres, qualsevol segregació de finques que donen lloc a parcel·les inferiors a aquella, segons que disposa l'article 95.1 de la Llei del Sòl, i sembla incompatible amb aquesta previsió legal que es fixe en 1.000 m2 la superfície mínima a l?efecte de segregacions.  
Atés que pel que fa a la modificació de l'article 2, capítol 1, títol VII, sobre normes generals d'ús, en què s'estableix la diferència entre ús hoteler i hostaler, es considera convenient aquesta definició.  
Atés que pel que fa a la modificació 2/89 es proposa requalificar uns terrenys passant de sòl urbanitzable programat a sòl no urbanitzable, zona de valor agrícola, ús intensiu, i es pot desplegar en aquesta àrea un pla de millora del medi rural, cosa que é s plenament admissible.  
Atés que pel que fa a la modificació 3/89 es pretén requalificar uns terrenys passant de sòl urbà a sòl no urbanitzable, zona de valor agrícola d'ús intensiu (SNU2), ja que actualment no són d'ús esportiu.  
Atés que pel que fa a les modificacions 4/89, ajust d'alineacions a l'av. Ribera; la 5/89, canvi de classificació de sòl a la zona Alt del Pi; i la 6/89, formació de vial de servei al costat del pont del Centre Excursionista, es produeix en totes una diferent zonificació i ús urbanístic dels espais lliures i zones verdes, per aquest motiu haurà de trametre's al Consell d'Estat a l?efecte de l'article 50 de la Llei del Sòl.  
Atès que s'ha complert el que preveu l'article 40.1 i 2 de la Llei del Sòl i concordants del reglament de planejament, en relació amb els articles 3.2 i 15.2 del Decret 137/90, de 30 de juliol, del Consell de la Generalitat Valenciana, pel que fa a la tramitació de la modificació del Pla General.  
Vistos els preceptes legals citats, la Llei del Sòl, la Llei de Procediment Administratiu i d'altres d?aplicació pertinent, resolc:  
Suspendre l'aprovació definitiva de la modificació 1/89 del Pla General d'Ordenació Urbana d'Elda en allò que fa referència a les modificacions del títol VI, «Zones de sòl no urbanitzable. Normes específiques», fins que no queden esmenades les deficiències dels «atés que» primer a sisé, els dos inclosos.  
Aprovar definitivament la modificació 1/89 del Pla General d'Ordenació Urbana d'Elda en allò que afecta l'article 2, capítol 1, títol VII de les normes urbanístiques.  
Aprovar definitivament la modificació del Pla General d'Ordenació Urbana d'Elda núm. 2/89 consistent en el canvi de la classificació del sòl al paratge el Chorrillo.  
Aprovar definitivament la modificació del Pla General d'Ordenació Urbana d'Elda núm. 3/89 consistent en el canvi de la classificació del sòl en el paratge Ciutat Esportiva.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició si no fos motiu de resolució. Tot açò sense perjudici de la interposició de qualsevol altre recurs que s'estime procedent.  
València, 26 de febrer de 1991. - El Conseller d'Obres Públiques, Urbanisme i Transports: Eugenio Burriel de Orueta.